google/wiki40b huggingface dataset:
Όλαφ Γ΄ της Νορβηγίας

Ιδρυτής του Μπέργκεν

Μετά τον θάνατο του πατέρα του ο Όλαφ μοίρασε το βασίλειο του με τον αδελφό του Μάγκνους Β΄ της Νορβηγίας που είχε γίνει βασιλιάς την προηγούμενη χρονιά, μετά τον πρόωρο θάνατο του Μάγκνους (1069) ο Όλαφ παρέμεινε ο μοναδικός βασιλιάς στην Νορβηγία. 
Στην διάρκεια της βασιλείας του Όλαφ το Νορβηγικό έθνος γνώρισε μια λαμπρή περίοδο ειρήνης, προστάτευσε το βασίλειο του με επιτυχή εξωτερική πολιτική μέσω γαμήλιων συνδέσεων, οργάνωσε την εκκλησία και εκσυγχρόνισε το βασίλειο του. Μετέφερε την πρωτεύουσα του βασιλείου του στο Μπέργκεν οργανώνοντας τις πόλεις, σύμφωνα με τον Σνόρρι Στούρλουσον ήταν ο ιδρυτής της πόλης του Μπέργκεν.

Ειρήνη με τον Σβεν Έστριντσον

Η ήττα και ο θάνατος του βασιλιά Χάραλντ Χαράλντα στην Αγγλική κατάκτηση από τον Γουλιέλμο τον Κατακτητή (1066) έπεισαν τον Σβεν Β΄ της Δανίας να αρχίσει τις προετοιμασίες για επίθεση στην Νορβηγία. Ο Δανός βασιλιάς είχε πεισθεί ότι δεν ισχύει η ειρηνική συνθήκη την οποία είχε κλείσει με τον Χάραλντ Χαράλντα (1064) επειδή η διάρκεια της συνθήκης αυτής ήταν όσο ζούσαν οι δυο βασιλείς. Ο Όλαφ Γ΄ ωστόσο έκλεισε τελικά νέα ειρήνη με τον Σβεν που επικυρώθηκε με τον γάμο του με την κόρη του Δανού βασιλιά Ινγκεγκέρδη της Δανίας. Η ετεροθαλής αδελφή του Όλαφ του Ειρηνικού Ινγκεγκέρδη της Νορβηγίας παντρεύτηκε λίγο καιρό αργότερα τον γιο και διάδοχο του Σβεν Έστριντσον Όλαφ Α΄ της Δανίας ο οποίος έγινε αργότερα βασιλιάς της Δανίας και η ίδια βασίλισσα (1086). Ο Σβεν Έστριντσον βρισκόταν συνεχώς σε ένταση και πολέμους με τον Γουλιέλμο τον Κατακτητή στην Αγγλία, ο Όλαφ Γ΄ δεν τον ακολούθησε και έκλεισε ειρήνη με τον νέο Άγγλο βασιλιά.
Ο Όλαφ ο Ειρηνικός άλλαξε πολιτική στα εκκλησιαστικά θέματα σε σχέση με τον πατέρα του, ο Χάραλντ Χαράλντα ακολουθούσε επιθετική πολιτική με την αρχιεπισκοπή της Βρέμης στα θέματα τα σχετικά με την κυριαρχία του αρχιεπισκόπου στην Νορβηγική εκκλησία, ο Όλαφ συμφιλιώθηκε. Πίσω από την στάση του Όλαφ βρίσκονται πολιτικοί λόγοι όπως επίσης και η ανησυχία του βασιλιά για τα εκκλησιαστικά θέματα, οι επίσκοποι βρίσκονταν στην βασιλική αυλή και έκαναν περιοδείες σε όλη την χώρα για τις θρησκευτικές υποθέσεις ενώ οι ασχολίες του βασιλιά ήταν κυρίως οι κοσμικές υποθέσεις. Οι τρεις πόλεις διαμονής των επισκόπων ήταν το Όσλο, το Νιδάρος και το Μπέργκεν, ο Όλαφ ανήγειρε περισσότερες εκκλησίες όπως η εκκλησία του Χριστού στο Μπέργκεν και ο καθεδρικός ναός του Τρόντχαϊμ. 
Ο Όλαφ δημιούργησε το σύστημα των συντεχνιών στην Νορβηγία, ήταν ο πρώτος Νορβηγός βασιλιάς που καθιέρωσε τους επαρχιακούς νόμους σε γραπτή μορφή.

Θάνατος

Ο Όλαφ ο Ειρηνικός πέθανε στις 22 Σεπτεμβρίου 1093 και τάφηκε στον καθεδρικό ναό του Νιδάρος.  Δεν είχε παιδιά από την νόμιμη σύζυγο του Ινγκεγκέρδη της Νορβηγίας, τον διαδέχθηκε ο γιος του με μια άγνωστη ερωμένη Μάγκνους Γ΄ της Νορβηγίας.
Περιγράφεται από τον Σνόρρι Στούρλουσον σαν "ψηλός άνδρας, με ξανθά μαλλιά και λευκή επιδερμίδα, είχε ευχάριστα μάτια, ήταν ευγενικός, λιγομίλητος και ευχάριστος στο ποτό". 
Ανεγέρθη ανδριάντας του στο Μπέργκεν από τον γλύπτη Κνούτ Στιν στις 21 Μαΐου 1998 προκειμένου να τιμηθεί με την ευκαιρία της συμπλήρωσης 900 ετών από την γέννηση του.
Μάρθα Βούρτση

Βιογραφία

Η μητέρα της ήταν ζωγράφος και ο πατέρας της Μιχάλης Βούρτσης μαέστρος, από τους ιδρυτές της Λυρικής σκηνής το 1942. Η οικογένειά της εγκαταστάθηκε από την Οδησσό στην Αθήνα. Η ίδια έλαβε αυστηρή ρωσική ανατροφή.
Εμφανίστηκε σε αρκετές ταινίες ερμηνεύοντας κυρίως δραματικούς ρόλους στα λεγόμενα "μελό" της εποχής, (Αυτή που δε λύγισε, Είναι μεγάλος ο καημός, Απόκληροι της κοινωνίας, Καρδιά μου πάψε να πονάς, Με πόνο και με δάκρυα), αλλά και σε διαφορετικού ύφους ταινίες, όπως Τα κίτρινα γάντια και Ο σκληρός άνδρας. Αρκετά χρόνια αργότερα έκανε και κάποιες εμφανίσεις στην τηλεόραση, όπως στη σειρά "Οδός Ανθέων" (1987-1988) της κρατικής τηλεόρασης, στην κωμική σειρά του Mega Channel Η Ελίζα και οι άλλοι, καθώς και στο σήριαλ του Mega Channel Επτά Θανάσιμες Πεθερές.
Πρωταγωνιστικό ρόλο είχε στο σηριαλ του Mega Channel 1 μήνας και κάτι, όπου έκανε την μητέρα της Άννας (Ζέτα Δούκα). 'Όπως και το 2008-2011 έπαιξε στην σειρά Η Πολυκατοικία, ως Παναγιώτα Πετροχείλου. Τον θεατρικό χειμώνα 2004 εμφανίστηκε στο θέατρο Βεάκη στην παράσταση Τα δέντρα πεθαίνουν όρθια. Οι κριτικές ήταν πολύ καλές. 
Εμφανίστηκε επίσης στο Ωδείο Ηρώδου του Αττικού τον Ιούλιο του 2005 και τον Ιούνιο του 2006 στην τραγωδία του Σαίξπηρ Κοριολανός στα πλαίσια του Φεστιβάλ Αθηνών.
Hταν παντρεμένη με τον στιχουργό Ξενοφώντα Φιλέρη που έφυγε από τη ζωή το 2014.
Άγιος Γεώργιος, Δομινίκα

Γεωγραφία

Ο Άγιος Γεώργιος βρίσκεται νοτιοδυτικά της Δομινίκας. Συνορεύει στα νότια με τον Άγιο Παύλο, στα νοτιοδυτικά με τον Άγιο Λουκά, στα νοτιοανατολικά με τον Άγιο Πατρίκιο και στα βορειοδυτικά με τον Άγιο Δαβίδ. Έχει έκταση 56.1 km² (22 τετρ. μίλια). Είναι η τέταρτη μεγαλύτερη ενορία μετά τον Άγιο Λουκά, τον Άγιο Μάρκο και τον Άγιο Πέτρο.

Μεταφορές

Ο Άγιος Γεώργιος βρίσκεται νότια του Αγίου Παύλου, ο οποίος συμπεριλαμβάνει το μικρότερο από τα μόνο δύο αεροδρόμια της Δομινίκας, το Αεροδρόμιο Κέινφιελντ, που βρίσκεται 3 μίλια βορειοανατολικά της Ροζό (το άλλο είναι το Μέλβιλ Χωλ).
Τσίνκουε Τέρρε

Την προ-ρωμαϊκή εποχή

Οι πρώτες ενδείξεις ανθρώπινης παρουσίας στην περιοχή Cinque Terre και στις γύρω περιοχές αποτελούνται από μαρτυρίες στο σπήλαιο Grotta dei Colombi στο νησί της Palmaria, στο οποίο βρέθηκαν απομεινάρια ανθρώπινης ταφής, οστά και απολιθώματα ζώων,καθώς επίσης και κάποια αντικείμενα κατασκευασμένα από πυριτόλιθο, τα οποία μπορούν να αναχθούν στην Παλαιολιθική περίοδο, όπου πιθανολογείται, ότι το νησί ήταν ακόμη ενωμένο με την ηπειρωτική χώρα.
Η Νεολιθική περίοδος αντίθετα μαρτυρείται από την ανακάλυψη αξόνων όπου λειάνθηκαν με ορισμένες ποικιλίες ακτινολίτη (ακτινόλιθος), το οποίο υποδηλώνει ότι η περιοχή κατοικήθηκε από κυνηγούς μόνιμα ή προσωρινά σε σπήλαια ή βραχοσκεπές. Επιπλέον, το κυνήγι το οποίο διευκολύνεται από ένα μεγάλο κατάφυτο και πλούσιο σε θηράματα περιβάλλον, αποτέλεσε για χιλιετίες, ακόμη και κατά τους ρωμαϊκούς χρόνους, βασική πηγή  πόρων.
Άλλα σημάδια της παρουσίας του ανθρώπου στα αρχαία χρόνια είναι τα μενίρ, που βρέθηκαν στην περιοχή της Campiglia Tramonti, κοντά στο σημερινό Εκκλησάκι του Sant'Antonio και στην κορυφογραμμή κοντά στο όρος Capri. Σύμφωνα με ορισμένους μελετητές, αυτές οι πέτρες, θα μπορούσαν να έχουν μια λειτουργία που σχετίζεται με  ημερολόγιο. 'Άλλοι τα θεωρούν απλά προδρόμους των πέτρινων αγαλμάτων.
Με την εποχή του Χαλκού δημιουργήθηκε η κοινωνική οργάνωση που ονομάζεται «pagense», κοινή σε άλλους τομείς της Λιγουρίας: τα στοιχειώδη κέντρα ("vici") ομαδοποιήθηκαν σε μικρούς κύκλους ("pagi") που ανήκουν στα "castellari" και με επικρατούσες αμυντικές λειτουργίες. Το κοντινότερο castellari στις Cinque Terre βρίσκεται στο Monte Castellaro (κοιλάδα Pignone) και οι ανασκαφές που πραγματοποιήθηκαν έφεραν στο φως σημαντικά κομμάτια διακοσμημένων δοχείων, μαρτυρώντας ένα σταθερό και σημαντικό οικισμό.
Martin PBM Mariner

Σχεδίαση και ανάπτυξη

Το 1937 η Glenn L. Martin Company σχεδίασε την αεράκατο Model 162 που θα διαδέχονταν την παλαιότερη Martin P3M και θα μπορούσε να συμπλήρωσει επιχειρησιακά το PBY Catalina. Στις 30 Ιουνίου 1937 η εταιρεία πήρε παραγγελία για την δημιουργία ενός πρωτοτύπου XPBM-1 και στις 28 Δεκεμβρίου του ίδιου έτους ακολούθησε παραγγελία για 21 αεροσκάφη παραγωγής PBM-1. Το πρωτότυπο πραγματοποίησε την παρθενική του πτήση στις 18 Φεβρουαρίου 1939.

Επιχειρησιακή ιστορία

Η πρώτη αεράκατος εντάχθηκε στην δύναμη της Μοίρας Περιπολίας 55 (VP-55) του Πολεμικού Ναυτικού των ΗΠΑ την 1η Σεπτεμβρίου 1940. Πριν την είσοδο των ΗΠΑ στον Δεύτερο Παγκόσμιο Πόλεμο Mariner και Catalina χρησιμοποιήθηκαν σε περιπολίες πάνω από τον Ατλαντικό Ωκεανό. Μετά την αιφνιδιαστική επίθεση των Ιαπώνων στο Περλ Χάρμπορ τον Δεκέμβριο του 1941, τα PBM συμμετείχαν σε ανθυποβρυχιακές επιχειρήσεις στον Ατλαντικό, βυθίζοντας το πρώτο γερμανικό υποβρύχιο στις 30 Ιουνίου 1942. Τα αεροσκάφη ενεπλάκησαν επίσης στις επιχειρήσεις στο θέατρο του Ειρηνικού, ορμώμενα από βάσεις στην Σαιπάν, την Οκινάουα, την Ίβο Ζίμα και τον νοτιοδυτικό Ειρηνικό Ωκεανό.
Η Ακτοφυλακή των ΗΠΑ παρέλαβε 27 PBM-3 το πρώτο μισό του 1943. Στα τέλη του 1944 παρέλαβε ακόμα 41 PBM-5 και με επιπλέον αεροσκάφη το δεύτερο μισό του 1945. Δέκα ήταν ακόμα σε υπηρεσία το 1955, αν και όλα είχαν αποσυρθεί το 1958. Τα Mariner αποτέλεσαν τον κορμό της δύναμης αεροδιάσωσης μακράς ακτίνας δράσης της Ακτοφυλακής τα πρώτα μεταπολεμικά χρόνια. Αντικαταστάθηκαν σταδιακά από τα πιο σύγχρονα P5M Marlin και HU-16 Albatross στα μέσα της δεκαετίας του 1950.
Τα Mariner παρέμειναν σε υπηρεσία με το Πολεμικό Ναυτικό των ΗΠΑ μετά την λήξη του Δευτέρου Παγκοσμίου Πολέμου, διενεργώντας μάλιστα αποστολές ναυτικής περιπολίας στον Πόλεμο της Κορέας.  Παρέμεινε σε υπηρεσία μέχρι την έλευση του αντικαταστάτη του, του Martin P5M Marlin, με την τελευταία μοίρα του Ναυτικού που διέθετε PBM να τα αποσύρει τον Ιούλιο του 1956.
Η RAF παρέλαβε 32 αεροσκάφη, τα οποία όμως δεν αξιοποιήθηκαν επιχειρησιακά. Κάποια επιστράφηκαν στο αμερικανικό ναυτικό. Δώδεκα παραδόθηκαν στην αεροπορία της Αυστραλίας (RAAF) που τα αξιοποίησε σαν μεταγωγικά.
Το Βασιλικό Ναυτικό της Ολλανδίας παρέλαβε 17 PBM-5A Mariner στα τέλη της δεκαετίας του 1955 τα οποία αξιοποίησε στην Ολλανδική Νέα Γουινέα. Το PBM-5A ήταν αμφίβιο αεροσκάφος με ανασυρόμενο σύστημα προσγείωσης. Τα ολλανδικά PBM χρησιμοποιούσαν αστεροειδείς κινητήρες Pratt & Whitney R-2800-34. Μετά από σειρά ατυχημάτων οι Ολλανδοί τα απέσυραν τον Δεκέμβριο του 1959.
3912 Τροία

Η 3912 Τροία (αγγλ.: 3912 Troja) είναι ένας αστεροειδής της Κύριας ζώνης, που πήρε το όνομά του από την αρχαιά πόλη της Τροίας. Ανακαλύφθηκε στις 16 Σεπτεμβρίου του 1988, από τον Έρικ Γουόλτερ Εστ και πήρε την προσωρινή ονομασία 1988 SG.
Αλέκος Σπάθης

Πηγή

Η σχέση του Αλέκου Σπάθη και της Μαίρης Μοντ με την Ρένα Βλαχοπούλου
Τράπεζα Κρήτης 1899-1919

Ιστορικό

Μετά την ίδρυση της Κρητικής Πολιτείας το 1898 και με διάταγμα της Κρητικής κυβέρνησης ιδρύεται η Τράπεζα Κρήτης με έδρα τα Χανιά στις 30 Σεπτεμβρίου του 1899. 
Τα απαραίτητα κεφάλαια τα οποία ήταν 10.000.000 δραχμές κατέβαλαν η Εθνική Τράπεζα της Ελλάδος μαζί με όμιλο Άγγλων τραπεζιτών (οίκος Ροθτσιλντ).
Έτσι η Τράπεζα Κρήτης ήταν προνομιούχος. Το Ελληνικό κράτος δηλαδή της είχε παραχωρήσει το δικαίωμα της έκδοσης και κυκλοφορίας χαρτονομίσματος στην Κρήτη όπως είχε κάνει με την Ιονική για τα Επτάνησα και την Τράπεζα Ηπειροθεσσαλίας για τις “Νέες Χώρες”.
Η κυβέρνηση της παραχώρησε αποκλειστικά προνόμιο της έκδοσης χαρτονομισμάτων της Δραχμή της Κρητικής Πολιτείας. Το προνόμιο αυτό το διατήρησε και μετά την ένωση της Κρήτης με την υπόλοιπη Ελλάδα το 1913 έως και το 1919 οπότε συγχωνεύτηκε με την Εθνική Τράπεζα της Ελλάδος
Στην συνεχεία συνέχισε να δημοσιεύει ισολογισμούς στα ΔΑΕ (Δελτία ανωνύμων εταιρειών τα όποια θεσμοθετήθηκαν με νόμο το Σεπτέμβριο του 1925 και εφαρμόστηκαν με την δημοσίευση του πρώτου ΔΑΕ-ΦΕΚ την 1-8-1926 και έκτοτε μέχρι το 1-1-2015 όπου μετονομάστηκαν .
Η τράπεζα Κρήτης λοιπόν λειτούργησε αρκετά ενεργά την περίοδο 1914-1919. ( Φεκ Α τεύχος 257/1914,376/1914,107/1915,294/1915, 324,1915 198/1918,) 
Ξεκίνησε να συγχωνευτεί το 1919 με την Εθνική τράπεζα ( Φεκ Α τεύχος 74/1919) και μέχρι και το 1962 ήταν σε καθεστώς εκκαθαρίσεως και συγχωνεύσεως και συνέχισε να δημοσιεύει κανονικά ισολογισμούς (ενδεικτικά Φεκ Δελτία ανωνύμων εταιριών τεύχος 1/1932  23/1934 52/1934 88/1934 14/1932 349/1936 360/1936)  το 1959 ( Φεκ Α τεύχος  105/1959) η νομισματική επιτροπή με επέμβαση διέταξε την άρση άδειας λειτουργιάς της τράπεζας. (η όποια συνέχισε να λειτούργει ενώ θεωρητικά συγχωνεύτηκε με την Εθνική τράπεζα το 1919 η οποία απέτυχε να την εκκαθαρίσει. ) 
Η Νομ.Επιτρ είχε διατάξει την αύξηση εκ νέου του μετοχικού κεφαλαίου το 1958 η όποια μέχρι τότε δεν πραγματοποιήθηκε, τέθηκε σε εκκαθάριση με διορισμένο εκκαθαριστή των διευθυντή του υποκαταστήματος Ηρακλείου Κρήτης της Τράπεζας της Ελλάδος Γεώργιο Καρνασιώτη και αναπληρωτή τον Μενέλαο Νικολάου Καρέτσα υποδιευθυντή του ιδίου υποκαταστήματος. 
Στην συνεχεία η νομισματική επιτροπή έβγαλε τις εξής αποφάσεις ( Φεκ Α τεύχος 120/1961 201/1961 203/1961) και διετάχθη η επαναλειτουργία της  στην συνεχεία υπήρχαν διάφορες ενστάσεις και εκ νέου τέθηκε σε εκκαθάριση το 1964 το 1965 έως και το 1970 έγινε η αύξηση μετοχικού κεφαλαίου και επαναλειτούργησε η Τράπεζα κατά την περίοδο της Χούντας (1967-1974) Ο Ελληνοαμερικάνος Γιώργος Κοσκωτάς (Σκάνδαλο Κοσκωτά) ξεκίνησε να δουλεύει στην Τράπεζα Κρήτης ως απλός υπάλληλος το 1979, και ενώ τον καταζητούσαν ήδη στην Αμερική για πλαστογραφία. Πέντε μόλις χρόνια αργότερα σε μια ιστορία που θυμίζει Χολιγουντιανό σενάριο, ο Κοσκωτάς είχε καταφέρει να αγοράσει την Τράπεζα Κρήτης και το 1995 τέθηκε με το νόμο (2330/95) σε εκκαθάριση και είναι έκτοτε σε καθεστώς εκκαθαρίσεως με έδρα Βουκουρεστίου 20 και συνολική οφειλή προς το Ελληνικό δημόσιο ύψους 158.153.405,21 ευρώ.
Φάλαγγα Ελληνισμού

Η Φάλαγγα Ελληνισμού συγκροτήθηκε το 1897 από την φοιτητική εταιρεία «Ελληνισμός». Την αποτελούσαν περίπου 100 φοιτητές υπό τον λοχαγό πυροβολικού Εμμανουήλ Ζυμβρακάκη. 
Η φάλαγγα αυτή συμμετείχε στις πολεμικές επιχειρήσεις του υπό τον Συνταγματάρχη Τιμ. Βάσσο αποβατικού σώματος στην Κρήτη.
Η Φάλαγγα Ελληνισμού διαλύθηκε αμέσως μετά την αποχώρηση του ελληνικού στρατού από την Κρήτη.
Γιαννάκης Βύρας

Βιογραφία

Καταγόταν από το χωριό Κρινόφυτα του Νομού Αχαΐας. Πριν το ξέσπασμα της Επανάστασης αυτός και οι συντοπίτες του Αθανάσιος Φεφές, Σωτήριος Παπαδαίος και Αθανάσιος Κωστόπουλος συμμετείχαν σε ένα από τα πρώτα χτυπήματα εναντίων των Τούρκων στην περιοχή των Καλαβρύτων. Στις 16 Μαρτίου του 1821 μαζί και με άλλους αγωνιστές έστησαν ενέδρα στο Βοεβόδα των Καλαβρύτων Ιμπραήμ Αρναούτογλου κοντά στο χωριό Τουρλάδα, προκειμένου να τον εμποδίσουν να μεταβεί στην Τρίπολη και να ενημερώσει τον Καϊμακάμη Μεχμέτ Σαλήχ για την κινήσεις των Καλαβρυτινών οπλαρχηγών. Στη συμπλοκή που ακολούθησε σκότωσαν δύο μέλη της συνοδείας του Αρναούτογλου και ανάγκασαν τον ίδιο να γυρίσει πίσω στα Καλάβρυτα και να κλειστεί στον πύργο του.
Κατά τη διάρκεια του αγώνα υπηρέτησε ως Μπουλουξής επικεφαλής αρκετών άτακτων στρατιωτών και έλαβε μέρος σε πολλές μάχες, μεταξύ των οποίων αυτές των Καλαβρύτων, των Πατρών, της Τριπόλεως, της Ακράτας και άλλες όπου πολέμησε με πατριωτικό ζήλο και γενναιότητα.
Χίλσμπορο (Καρριακού)

Γεωγραφία

Το Χίλσμπορο βρίσκεται βορειοανατολικά της Γρενάδας και κεντρο-δυτικά του νησιού Καρριακού. Βρίσκεται δυτικά της Γκραντ Μπέυ.

Εκπαίδευση

Το 2010 υπήρχαν 5 σχολεία της Κυβέρνησης που βρίσκονταν στο Χίλσμπορο. Η εκπαίδευση είναι υποχρεωτική μέχρι τα 16.

Οικονομία

Το λιμάνι του Χίλσμπορο είναι το κυριότερο του νησιού. Όλες οι τράπεζες τη Καρριακού βρίσκονται στον Κύριο Δρόμο του Χίλσμπορο.

Μεταφορές

Το κυριότερο αεροδρόμιο της Καρριακού, το Αεροδρόμιο του Λώριστον, βρίσκεται στο χωριό Λώριστον, 1 χιλιόμετρο μακρυά από την πόλη. '
Βάσας ΣΚ

Τμήματα

Ενεργά τμήματα του συλλόγου είναι στα αθλήματα: Στίβος, Καλαθοσφαίριση (γυναικών), Πυγμαχία, Σκάκι, Ξιφασκία, Ποδόσφαιρο, Χειροσφαίριση (γυναικών), Παγοδρομία, Κωπηλασία, Σκι, Αντισφαίριση, Πετοσφαίριση (γυναικών), Υδατοσφαίριση (ανδρών/γυναικών) and Πάλη,

Ποδόσφαιρο

Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας και ήταν η κυρίαρχη δύναμη στο ουγγρικό ποδόσφαιρο τη δεκαετία του 1960. Έχει κατακτήσεις 6 πρωταθλήματα και 4 κύπελλα. Έδρα της ομάδας είναι το Rudolf Illovszky Stadium, χωρητικότητας 18000 θέσεων.
Κηρίο (φυσική)

Το κηρίο ή καντέλα (λατ: candela) (συντομογραφία: cd) είναι μονάδα μέτρησης της φωτεινής έντασης μιας φωτεινής πηγής. Το κηρίο θεωρείται θεμελιώδης μονάδα του SI περισσότερο για ιστορικούς λόγους παρόλο που κατ'ουσίαν είναι παραγόμενη μονάδα. Ο ακριβής της ορισμός θεμελιώθηκε το 1967 στη Γενική διάσκεψη μέτρων και βαρών.

Ορισμοί

Το κηρίο είναι η φωτεινή ένταση που προκύπτει στην κάθετη διεύθυνση επιφάνειας μέλανος σώματος, εμβαδού ίσου με το 1/600.000 του τετραγωνικού μέτρου (m²) στη θερμοκρασία πήξης τηγμένου λευκόχρυσου (περίπου στους 1.773 C°) σε κανονική ατμοσφαιρική πίεση. Η πρακτική αναπαράσταση της παραπάνω συνθήκης (με δεδομένη τη δυσκολία προσομοίωσης του μέλανος σώματος), μπορεί να οριστεί και ως η φωτεινή ένταση σε ορισμένη κατεύθυνση φωτεινής πηγής, που εκπέμπει μονοχρωματική ακτινοβολία συχνότητας 540 x 10¹² Hz με ενεργειακή ένταση στην κατεύθυνση αυτή, 1/683 βατ ανά στερακτίνιο.

Παλαιότερη μονάδα

Το κηρίο (ή νέο κηρίο), αντικατέστησε το δεκαδικό κηρίο, παλαιότερη μονάδα φωτεινής έντασης. Το δεκαδικό κηρίο αντιστοιχεί σε 1,019 καντέλες.
236 Ονωρία

Φυσικά χαρακτηριστικά

Η μέση διάμετρος της Ονωρίας εκτιμάται σε 86 χλμ. Ο φασματικός της τύπος είναι S (λιθώδης), ενώ το άλβεδό της είναι 0,127. Η Ονωρία περιστρέφεται γύρω από τον εαυτό της μία φορά κάθε 12 ώρες και 20 λεπτά.
Κανταχάρ (περιοχή)

Με το όνομα Κανταχάρ, φέρεται μία από τις 34 διοικητικές περιφέρειες (νομούς) του Αφγανιστάν.
Βρίσκεται ακριβώς στο νοτιοανατολικό τμήμα της Χώρας στα σύνορα με το Πακιστάν. Η έκτασή της είναι περίπου 54.000 τ.χλμ, και ο πληθυσμός της, (κατ΄ εκτίμηση), το 1980 ήταν περίπου 715.000, ενώ το 2002 αριθμούσε περίπου τους 890.000 κατοίκους. Περιλαμβάνει 16 επαρχίες. . Επικρατούσα γλώσσα στη περιοχή είναι η παστού.
Πρωτεύουσα του νομού είναι η ομώνυμη Κανταχάρ.

Επαρχίες

Οι 16 υπαγόμενες επαρχίες στο νομό Κανταχάρ, κατ΄ αλφαβητική σειρά, είναι: η Αρχαντάμπ, η Αργιστάν, η Γκοράκ, η Ζχάρη, η Κανταχάρ όπου και η ομώνυμη πρωτεύουσα του νομού, η Κχακρέζ ή Κακρέζ, η Μαρούφ, η Μεϊβάντ, η Μιγιάν Νασίν, η Ναΐς, η Νταμάν, η Παντζβάγη, η Ρίγκ, η Σαχ Βαλικότ ή Σαχ Βαλι-Κότ, η Σοράμπακ, και η Σπιν Μπολντάκ.
1577 Ρεΐς

Φυσικά χαρακτηριστικά

Τα φυσικά χαρακτηριστικά του Ρεΐς είναι άγνωστα. Ο Ρεΐς περιστρέφεται γύρω από τον εαυτό του μία φορά κάθε 4 ώρες 30 λεπτά και 18 δευτερόλεπτα.
Σταθμός Άγιος Δημήτριος - Αλέξανδρος Παναγούλης

Κατασκευαστικός σχεδιασμός

Στα αρχικά σχέδια κατασκευής της γραμμής 2 του μετρό και κατά την αρχική περίοδο της κατασκευής του, ο σταθμός Αγίου Δημητρίου/Αλεξάνδρου Παναγούλη αναφερόταν με την ονομασία Ηλιούπολη, η οποία προερχόταν από τον δήμο Ηλιούπολης, την περιοχή του οποίου εξυπηρετεί (ο σταθμός που είναι σήμερα γνωστός ως σταθμός Ηλιούπολης δεν είχε τότε προγραμματιστεί και δεν πρέπει να συγχέεται με τον σταθμό Αγίου Δημητρίου/Αλεξάνδρου Παναγούλη).
Κατά τη διάρκεια της κατασκευής της γραμμής Δάφνης - Αγίου Δημητρίου/Αλεξάνδρου Παναγούλη, αποφασίστηκε η μετονομασία του σταθμού σε Αλέξανδρος Παναγούλης. Λίγο πριν τα εγκαίνια του σταθμού, αποφασίστηκε η εκ νέου μετονομασία του στο σημερινό του όνομα, ώστε να αναγράφεται σ' αυτό και το όνομα του δήμου που εξυπηρετεί.
Το Όγδοο Θαύμα

Υπόθεση

Προκειμένου εξασφαλίσει την υποστήριξη των χρηματοδοτών του τσίρκου Το Μεγαλύτερο Θέαμα στον Κόσμο για περιοδεία που πρόκειται να διαρκέσει ολόκληρη τη σεζόν, ο επιτελαρχης του θιάσου Μπραντ Μπρέιντεν (Τσάρλτον Ίστον) προσλαμβάνει το Μέγα Σεμπάστιαν (Κόρνελ Γουάιλντ). Ο Σεμπάστιαν είναι διάσημος και ριψοκίνδυνος ακροβάτη, ο οποίος πρόκειται να προσελκύσει κόσμο. Ως μεγάλο όνομα όμως, ο Μέγας Σεμπάστιαν πρόκειται να εμφανιστεί στο κέντρο της πίστας, σημείο στο οποίο επρόκειτο να εμφανιστεί η κοπέλα του Μπραντ, Χόλι (Μπέτι Χάτον). Όταν η Χόλι μαθαίνει ότι πρόκειται να μετακινηθεί στη γωνιά της πίστας, η σχέση της με τον Μπραντ καταρρέει κι η ίδια ξεκινά ένα είδος μονομαχίας πάνω στις ακροβατικές αιώρες με τον Σεμπάστιαν, που βάζει σε κίνδυνο τις ζωές και των δυο. Στο μεταξύ η αστυνομία βρίσκεται πίσω από τα ίχνη ενός γιατρού που σκότωσε τη σύζυγο του και κρύβεται στο τσίρκο πίσω από το μακιγιάζ των κλόουν, με το ψευδώνυμο Μπάτονς (Τζέιμς Στιούαρτ).

Πληροφορίες Παραγωγής

Ήταν από τη δεκαετία του '20 που ο μεγάλος σκηνοθέτης της Paramount, Σέσιλ Μπι ΝτεΜιλ ήθελε να σκηνοθετήσει μια ταινία με θέμα το τσίρκο. Αλλά οι επικές του κολοσσιαίες ταινίες πάντα έμπαιναν σε πρώτο πλάνο και η πραγματοποίηση της ταινίας αναβαλλόταν. Κάποια στιγμή στα τέλη της δεκαετίας του '40 η Paramount, μετά από επιθυμία του, ξεκίνησε διαπραγματεύσεις με ένα από τα μεγαλύτερα τσίρκα στις Η.Π.Α., το θίασο των Ringling Brothers, ο οποίος θα τους παραχωρούσε, χώρο, καλλιτέχνες και το όνομά τους, για την πραγματοποίηση της ταινίας με τίτλο Το Μεγαλύτερο Θέαμα στον Κόσμο. Η συμφωνία έκλεισε και η Paramount πλήρωσε το θίασο με 250.000 δολάρια. Η ταινία επρόκειτο να έχει χαρακτήρα ντοκιμαντέρ με στοιχεία από μιούζικαλ και την απαραίτητη ρομαντική κεντρική ιστορία που αποτελεί δέλεαρ για κάθε θεατή.
Αρχική επιλογή για το ρόλο του επιτελάρχη του θιάσου Μπραντ Μπρέιντεν, ο ΝτεΜιλ σκέφτηκε τον Μπαρτ Λάνκαστερ (που είχε δουλέψει σε τσίρκο) και τον Κερκ Ντάγκλας, αλλά τελικά έδωσε το ρόλο στον εξίσου μυώδη Τσάρλτον Ίστον. Πολλές ντίβες της εποχής (Μάρλεν Ντίτριχ, Πωλέτ Γκοντάρ και Χέντι Λαμάρ) θέλησαν τον ρόλο της ακροβάτισσας Χόλι, αλλά ο ρόλος κατέληξε στο ανερχόμενο αστέρι της Paramount, Μπέτι Χάτον που είχε συμμετάσχει σε πολλά μιούζικαλ του στούντιο και ήταν σε θέση να αντεπεξέλθει σε επικίνδυνες ακροβατικές σκηνές της ταινίας. Πέρα από τον Ίστον και την Χάτον στην ταινία συμμετείχε ένα λαμπρό επιτελείο ηθοποιών, μεγάλοι αστέρες της εποχής όπως, ο Τζέιμς Στιούαρτ (στο ρόλο ενός κλόουν) με το πρόσωπο καλυμμένο καθόλη τη διάρκεια της ταινίας, η Γκλόρια Γκράχαμ, ο Κόρνελ Γουάιλντ και η Ντόροθι Λαμούρ. Σύντομο πέρασμα στην ταινία έκαναν επίσης αστέρες όπως ο Μπομπ Χόουπ και ο Μπινγκ Κρόσμπι, οι οποίοι εμφανίζονται ανάμεσα στο κοινό να τρώνε φυστίκια. Τόσο η Γκλόρια Γκράχαμ, όσο κι η Ντόροθι Λαμούρ κινδύνεψαν να χάσουν τη ζωή τους κατά τη διάρκεια των γυρισμάτων.
Περιφέρεια Πρωτεύουσας της Ισλανδίας

Γεωγραφία

Το Μεγαλύτερο Ρέικιαβικ βρίσκεται κεντροδυτικά της Ισλανδίας. Συνορεύει στα νοτιοδυτικά με τη Νότια Χερσόνησο, στα ανατολικά με τη Νότια και στα βορειοανατολικά με τη Δυτική. Έχει έκταση 1.062 τ.χλμ. Είναι η δεύτερη μικρότερη περιφέρεια της Ισλανδίας μετά τη Νότια Χερσόνησο.

Δημογραφία

Σύμφωνα με επίσημη εκτίμηση του 2016, το Μεγαλύτερο Ρέικιαβικ είχε 213.619 κατοίκους, περίπου, δηλαδή, το 63% του συνολικού πληθυσμού της Ισλανδίας, με πυκνότητα 201,1 κατοίκων ανά τ.χλμ. Πρωτεύουσα είναι το Ρέικιαβικ με πληθυσμό 122.460 κατοίκων.
Α.Π.Ο. Νέας Σμύρνης

Ο Αθλητικός Ποδοσφαιρικός Όμιλος Ν. Σμύρνης ιδρύθηκε το 1959 με το όνομα Α.Ο. Σμυρναϊκός. Καλλιεργεί το ποδόσφαιρο και το μπάσκετ ανδρών. Έχει χρώματα κόκκινο-μαύρο. Η ποδοσφαρική ομάδα αγωνίζεται στο Δημοτικό Στάδιο Καλαμακίου, χωρητικότητας 124 καθήμενων θεατών και η ομάδα μπάσκετ στο Κλειστό Γυμναστήριο Ν. Σμύρνης (Αρτάκης).

Ίδρυση

Το 1967 το δικτατορικό καθεστώς επέβαλε τη συγχώνευση των δύο σωματείων σε ένα, στο οποίο δόθηκε προσωρινά η ονομασία "Αγαμέμνων". Τελικά, από τη συγχώνευση προέκυψε ο Α.Π.Ο. Νέας Σμύρνης με χρώματα το κόκκινο και το μαύρο. 
Η επέκταση του νεκροταφείου της Ν. Σμύρνης στην περιοχή "Μυτιληναίικα" είχε ως αποτέλεσμα την απορρόφηση της έκτασης που χρησιμοποιούσε ως γήπεδο η ομάδα. Προσωρινά μετακόμισε στην περιοχή της Δεξαμενής στη συνοικία "Φάρος". Όμως, ο χώρος αυτός επελέγη για την ανέγερση κολυμβητηρίου, κλειστού γηπέδου αθλοπαιδιών και άλλων αθλητικών εγκαταστάσεων. Έτσι η ποδοσφαιρική ομάδα του ΑΠΟ Ν. Σμύρνης έμεινε άστεγη και τελικά μετακόμισε στους Τράχωνες, στο γήπεδο Αλίμου, όπου αγωνίζεται μέχρι σήμερα.

Μπάσκετ - ΑΟΚ Ν. Σμύρνης

Εκτός από το ποδοσφαιρικό λειτουργεί και τμήμα μπάσκετ ανδρών. Το 2007-08 αγωνίστηκε στη Β΄ κατηγορία της ΕΣΚΑΝΑ, από την οποία υποβιβάστηκε. Κάποιες προσπάθειες που έγιναν να συγχωνευτεί με τον Ίκαρο Ν. Σμύρνης, δεν καρποφόρησαν. 
Το 2009 το τμήμα καλαθοσφαίρας αποχώρησε από τον ΑΠΟΝΣ και δημιούργησε νέο σωματείο, τον ΑΟΚ Νέα Σμύρνη, που εντάχθηκε στη Δ΄ κατηγορία της ΕΣΚΑΝΑ, από την οποία το 2010 ανέβηκε στη Γ΄, όπου αγωνίστηκε τις σεζόν 2010-11 ως 2013-14, οπότε υποβιβάστηκε ξανά στη Δ΄.